Obec Strečno

**podľa ustanovenia § 4 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a § 5 zákona č. 552/2003 Z.z. o výkone práce vo verejnom záujme v znení neskorších predpisov**

**v y h l a s u j e**

**výberové konanie na funkciu riaditeľa**

**Základnej školy SNP,**

**Mládeže 289, Strečno**

* **Požadované kvalifikačné predpoklady a iné kritériá a požiadavky:**
* splnenie kvalifikačných predpokladov a osobitných kvalifikačných požiadaviek podľa vyhlášky Ministerstva školstva Slovenskej republiky č. 437/2009 Z .z., ktorou sa ustanovujú kvalifikačné predpoklady a osobitné kvalifikačné predpoklady pre jednotlivé kategórie pedagogických zamestnancov a odborných zamestnancov
* najmenej 5 rokov pedagogickej praxe
* dosiahnutie kariérneho stupňa pedagogický zamestnanec s 1. atestáciou podľa §27 ods. 5 alebo § 61 ods. 7 zákona č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov
* bezúhonnosť
* zdravotná spôsobilosť
* ovládanie štátneho jazyka
* riadiace, komunikačné a organizačné schopnosti, znalosť práce s PC
* flexibilita, zodpovednosť a spoľahlivosť
* **Zoznam požadovaných dokladov**
* prihláška do výberového konania
* overené kópie dokladov o vzdelaní, doklad o maturitnej skúške zo štátneho jazyka
* doklad o vykonaní I. atestácie, resp. jej náhrady
* doklad o dĺžke pedagogickej praxe
* štruktúrovaný profesijný životopis
* písomný návrh koncepcie rozvoja školského zariadenia (v rozsahu maximálne 4 strany)
* výpis z registra trestov (nie starší ako tri mesiace)
* lekárske potvrdenie o telesnej a duševnej spôsobilosti vo vzťahu k výkonu činnosti
* súhlas uchádzača na použitie osobných údajov pre potreby výberového konania v zmysle

zákona č. 122/2013 Z. z. o ochrane osobných údajov a o zmene a doplnení niektorých zákonov

* **Dátum a miesto podania žiadosti o účasť na výberovom konaní**

Prihlášku do výberového konania spolu s požadovanými dokladmi doručte **do** **23.05.2017** na adresu: **Obec Strečno, Sokolská 487, 013 24 Strečno**

Obálku označte heslom **„ VK ZŠ – NEOTVÁRAŤ“**

Termín a miesto výberového konania oznámi prihláseným uchádzačom, ktorí spĺňajú požadované predpoklady, rada školy najneskôr 7 dní pred začatím výberového konania.

Ďalšie informácie: Obec Strečno, Sokolská 487, 013 24 Strečno

🕿 +421 41 5697350

V Strečne, dňa 24. apríla 2017 Bc. Dušan Štadáni

starosta obce